Downloaded from YTS.MX
Official YIFY movies site: YTS.MX
EMISIJA SADRŽI UZNEMIRUJUĆE PRIZORE IZ RATNIH ZONA.
Prelazim reku iz Gvatemale u Meksiko.
Tu su migranti s kojima putujem.
Ispred nas je mladi stanovnik Hondurasa.
BRENT RENO REŽISER I NOVINAR
Kaže da nema novca, a skela preko reke
košta svega nekoliko centi.
Kaže da mora da sačuva novac za putovanje.
Peške prelazimo na drugu stranu reke što nije nimalo lako.
Hvala.
Zamislite da sa 16 godina
sami napustite svoj dom...
i da pokušavate da stignete od Hondurasa do SAD.
Entoni, opasnosti su brojne.
Nije normalno da klinac kao što si ti prolazi kroz sve to.
Nemam oca i majku.
Sam sam od desete godine.
Pošao sam na ovo putovanje,
na sever,
kako bih zasnovao porodicu,
ako Bog da.
Entoni, budi oprezan, važi? Nadamo se da ćemo te opet videti.
SEDAM GODINA KASNIJE
UKRAJINA 2022.
Došlo je do raketnog napada.
Idemo odavde.
- Brente, idemo! - Dobro.
- Bežimo odavde. - U redu.
BRENT RENO POČEO JE DA PRATI RAT UBRZO NAKON RUSKE INVAZIJE NA UKRAJINU
Tamo su vojnici.
Ne deluje dobro.
BRENT RENO
Da li ste bili ovde kad je pala bomba?
Da, bili smo ovde, na drugom spratu, s druge strane.
Čule su se tri eksplozije i cela zgrada se srušila.
Vrata su otkinuta. Ne umem to da objasnim.
Mnogo smo se uplašili.
Hvala vam. Iskreno mi je žao zbog ovoga.
- Ovo je bila vaša kuća? - Tako je.
Kuća je uništena. Nema više ničega.
Šta mislite o ovom ratu?
Tako se Rusi bore.
Gde ćete sada otići?
Ne znam. Ovo je tragedija.
Prokleti bili Rusi.
Ne ruski narod.
Prokleta bila njihova vlada.
Svi Putinovi ljudi.
Ovo je zločin.
Izvinite.
Teško je gledati.
Jako je teško.
NAORUŽAN FOTO-APARATOM: ŽIVOT I SMRT BRENTA RENOA
TRINAESTOG MARTA 2022. BRENT RENO UPAO JE U ZASEDU
RUSKE VOJSKE DOK JE IZVEŠTAVAO.
Novinari su upucani pre 10 minuta.
Američki novinari.
Brent Reno je ubijen.
Neprijatelj ga je upucao u glavu.
Ranjenici su otišli u bolnicu.
Danas je ubijen Brent Reno u blizini Kijeva.
Njegov kolega je ranjen u namernom ruskom napadu.
Želimo da vam saopštimo udarnu vest. Brent Reno,
američki foto-žurnalista, ubijen je dok je dokumentovao rat u Ukrajini.
Američki fotograf Huan Aredondo takođe je ranjen u napadu.
Brent Reno je tragično stradao.
Pozdravljamo njegovo zalaganje i posao
i hrabrost s kojom ga je obavljao.
Ovo je ogroman gubitak za novinarstvo.
Brent i njegov brat Krejg snimili su mnogo dokumentaraca.
Da li ste razgovarali s Krejgom, ili nekim od njegovih voljenih?
Da, razgovarao sam s Krejgom koji je trenutno suočen s teškim izazovima,
jer mora da donese Brentovo telo kući.
KREJG RENO BRENTOV MLAĐI BRAT
Dakle...
Ovaj...
Sve vreme je ponavljao: „Upucani smo, upucani smo!“
I onda je, znate...
Pitao sam: „Gde je Brent?“
Odgovorio mi je: „I on je upucan.“
Odvukli su me u drugo vozilo, a Brent je ostao u tom.
Pitao sam: „Gde je upucan?“
I... „Da li je nosio pancirni prsluk?“ Odgovorili su: „Da.“
Pitao sam: „Je li upucan u prsluk, ili u lice?”
Huan se ućutao i nije mi odgovorio i tada sam znao da je Brent mrtav.
Provera, jedan-dva.
PREZENTACIJA ZA PRIZNANJE „DUPON-KOLUMBIJA“, SNIMLJENO 2011.
Zovem se Brent Reno, ovo je moj brat Krejg.
Hoću da vam kažem nešto o našem rodnom kraju.
Kao klinci koji su odrastali u Arkanzasu, često smo bili sami.
Moj tata je bio trgovački putnik.
Prodavao je šnale za kaiš, duvan za žvakanje i NASCAR suvenire
vlasnicima parkinga za kamione, po čitavom jugu.
Moja mama se ili školovala, ili je nešto radila.
Voleo sam da pecam, vozim motocikle i pucam,
kao i svaki dečak s juga.
Međutim, ja nisam bio običan.
Bio sam autističan, ali, nažalost, odrasli iz mog okruženja
nikad nisu čuli za to.
Nije iznenađenje što pored svog brata,
nisam imao mnogo prijatelja.
Smatram da sam bio fotograf od svoje desete godine,
kad mi je tata poklonio svoj foto-aparat minolta 1974.
Svideo mi se crno-srebrni dizajn.
Podsećao je na foto-aparat
koji su fotografi koristili u filmovima.
UKRAJINA 2022.
Sve se desilo tako brzo. Neko je umro.
Ovde se vidi ulazna rana od metka.
Zašto ovo radiš?
Znam da bi Brent to radio.
Brentu je bilo bitno da se ne kriju posledice
nasilja i rata po ljude.
Znam da bi želeo da snimim ovo.
Moj brat Brent bio je dve godine stariji od mene.
Svuda sam pratio Brenta kad smo bili mali.
Uvek mi je bio uzor.
Kad mi je Brent rekao da želi da snima dokumentarce,
morao sam da mu se pridružim.
Narednih 20 godina, pratio sam starijeg brata
do najopasnijih mesta na svetu.
Četiri vojnika iz Arkanzasa ubijena su u Iraku.
Pridružila su nam se braća Reno. Krejg i Brent Reno,
režiseri dokumentaraca iz Arkanzasa, pratili su Nacionalnu gardu Arkanzasa,
tokom čitave misije u Iraku.
Granata je tamo pala.
Nanišanili su nas.
Brent je snimao materijal na prvoj liniji fronta svetskih sukoba,
ali najviše mu je bilo stalo do civila koji su se našli usred ratnih dejstava.
IRAK 2003.
Ovde je bio sićušna beba. Tek se rodio.
Kažu da majci najteže pada gubitak deteta.
Jeste. To je istina. Ne mogu da spavam.
Stalno gledam njegovu sliku. Znate?
Pokazaću vam njegove pantalone.
Ovo je jedna nogavica.
Pogledajte sve te rupe od šrapnela.
Rekli su nam da ne povređuju civile.
Pogledajte krv.
Vidite!
Dođi ovamo. Ovo je za tebe.
Svi će dobiti po jednu četkicu za zube.
Pokazaću vam kako se koristi.
Trljajte gornji deo.
Zovem se Karen Džoana. Imam petnaest godina.
Reci mi, šta ovde vidimo? Šta je sve ovo?
Kamioni bacaju smeće, a mi ga recikliramo za novac.
Ideš li u školu?
- Ne. - Ne.
Krenuli smo da posetimo porodicu koja se krije u ovoj četvrti.
Kriju se zato što je majka optužila...
bandu iz Osamnaeste ulice za otmicu,
pa su neki članovi bande završili u zatvoru.
Banda je zapretila da će pobiti sve članove porodice.
Idemo do njihove kuće da popričamo s njima.
- Možeš li da spustiš kameru? - Da.
Zdravo.
- Koliko imaš godina? - Šesnaest.
Petnaest.
Pokušali ste da odete u SAD?
Da li ste to pokušali?
Da, zato što mi je mamu otela
banda koja se bavi trgovinom ljudima.
Policija ju je spasla
iz skrovišta bande.
Policija je obećala da će nas zaštititi,
ali nisu nam pomogli.
Ima mnogo klinaca kao što ste vi u SAD.
Mnogi imaju priče slične vašim.
Tvrde da je opasno da se vrate,
jer bi bande mogle da ih ubiju.
Neki ljudi iz SAD im ne veruju.
Da li se sada krijete od bande?
- Strahujete za svoje živote? - Da.
- Šta će se desiti ako vas nađu? - Ubiće nas.
Upucan je u toku vožnje, pa se zabio u ovaj terenac.
Brent je bio vrlo napet i tih.
Nije bio čovek koji je pričao o onome što je doživeo,
kao, na primer, kada je uhapšen i prebijen u Somaliji.
Brent je bio rasterećen samo kad je bio sa svojim psom Čaijem.
BRENTOV GLAS
Čai i ja smo kamionetom išli
na putovanja otkad je bila štene.
Dijagnoza autizma otkriva vrlo malo o karakteru te osobe.
Mogu biti miran poput budističkog monaha u kriznoj situaciji,
ali meni su godinama koktel zabave u Bruklinu bile stravične.
Čai mi je najbolji prijatelj i terapeutski pratilac.
Tako je. Hajde. Dođi, kuco.
Dobra kuca. Dobra kuca, dobra kuca.
Nema surovije katastrofe od zemljotresa
koji je pogodio Haiti 12. januara.
Da ste me pre zemljotresa pitali
da li je situacija mogla biti gora na Haitiju,
rekao bih vam da je to nemoguće.
Većina ljudi živi na ulici...
ALIKS SAINVIL POLICIJA UN
...jer pokušavaju da prežive.
- Potrebna nam je vaša pomoć. - Stanite, molim vas. Treba nam pomoć.
Nemam vode.
Mnogo ljudi je umrlo. Gladujemo i nema vode.
Mogu istovremeno da razgovaram samo s jednom osobom, u redu?
Potrebna nam je pomoć, ali niko nije došao.
Predsednička palata se srušila. Nema vlade.
Pomoć će sporo stići. Neće biti lako.
- Šta se desilo? - Blok mu je pao na glavu.
Ako ste teže povređeni, kao ovaj dečak,
idite u bolnicu. Tamo imaju hirurge.
Jesi li dobio nešto?
Nisam, jer su se svi grabili. Ostao sam praznih ruku.
Kad je počeo zemljotres bila sam s njihovom majkom.
Plafon se obrušio i ona je stradala.
I otac im je poginuo.
Bio sam srećan kad mi je mama bila živa. Sad nemam ništa.
Deca plaču kad se sete svojih roditelja.
Plaču i zato što su gladna,
ali ja ne mogu da ih nahranim.
Snimatelj dokumentaraca i novinar Brent Reno izgubio je život
dok je dokumentovao užase rata u Ukrajini.
Ljudi su momentalno počeli da odaju počast nagrađivanom režiseru.
U trenutku pogibije, putovao je s foto-žurnalistom Huanom Aredondom,
koji se jedva spasao.
Mnogo mi je drago što si živ, druže. Mnogo mi je drago.
- Žao mi je. - U redu je.
- Ne mogu to da izbijem iz glave. - U redu je. Znam.
Ne mogu da spavam.
I dalje imam njegove krvi, jer sam pokušao da mu zaustavim krvarenje.
Znam. Ništa nisi mogao da učiniš.
I dalje osećam metke i čujem zvukove i...
U jednom trenutku sam pomislio: „To je to. Mrtav sam.“
Nastavio sam da dodirujem Brenta.
I kada sam se probudio, ja...
Krv mu je liptala iz vrata, pa sam ga zgrabio i pokušao da zaustavim krvarenje.
On je nešto mumlao,
a ja sam govorio vozaču da nastavi da ide.
- Da produži. - Jasno.
I... da.
To su... To su stvari koje ne mogu da izbijem iz glave.
- Mnogo mi je žao. - Nemoj to da govoriš.
U redu je. Ne želim to da govoriš. Prihvatio sam to.
- Nedostaje mi moj prijatelj. - Mnogo mi nedostaje.
Mnogo.
SOMALIJA 2017.
Iz bezbednosnih razloga,
pametno je ne zadržavati se na istom mestu
duže od 20 minuta.
Malik, šta to... Opiši mi šta vidiš.
MALIK ABDULAH STRUČNJAK ZA TERORIZAM
Ovo je... Ne znam, ne umem to da opišem.
Razmere ovog napada
nečuvene su.
Ovo je najveća auto-bomba
u istoriji Somalije.
To su leševi
i ostaci žrtava.
On je izgubio ruku
u napadu.
Čega se seća u vezi s napadom?
Kad je napad počeo...
kamionet s bombom
zabio se u auto.
Video si eksploziju?
Kaže da je video.
Vatra je bila svuda. Vruće.
Kaže da je bilo vruće.
Molimo se za tebe
i želimo ti brz oporavak.
Ovde je beba.
Pogodio ju je šrapnel?
Ovde joj je ušao šrapnel koji je naneo povrede.
Koliko ima godina?
Šest.
Istog je uzrasta kao moja ćerka.
Ta čudovišta.
Šta je ona zgrešila?
Nikome ništa nije zgrešila.
Kako mogu da naude ovoj maloj princezi?
Smemo da snimamo?
Dođi da pričaš sa mnom.
Mogu li da popričam s tobom?
Kako se zoveš?
Ja sam Brent.
- Brent? - Da.
- Mogu li nešto da pitam. - Da, samo izvoli.
Hoću, čoveče. Iskren si i pošten...
Način na koji držiš kameru... Iz načina na koji držiš kameru,
vidi se da ti je to više od posla i da to radiš iz srca.
To je istina. Tako je.
To mi mnogo znači, druže, ako me razumeš.
Zajedno možemo da promenimo svet, druže.
Nas dvojica bismo mogli da promenimo svet, ako bismo to poželeli.
- Da. - Veruj u to.
Konačno smo prešli granicu iz Ukrajine u Poljsku.
Moj brat je u kombiju ispred našeg.
Konačno ga izvlačim iz rata i nosim kući.
„SVI SU DALI NEŠTO“ „NEKI SU DALI SVE“
Molimo vas za malu pomoć tokom iskrcavanja.
Nosimo Brenta Renoa kući.
Ovo mu je poslednji let do rodnog Arkanzasa.
Nedavno je izgubio život u Ukrajini.
Imamo tu čast da ga nosimo kući u pratnji njegovog brata.
Danas mu odajemo počast. Hvala vam.
LITL ROK, ARKANZAS
DŽORDŽEN - BRENTOVA MAJKA MIŠEL - BRENTOVA SESTRA
Zovem se Džon Alpert. Izražavam duboko poštovanje prema Brentovoj porodici.
Kada je Brent bio mladić došao je kod mene i moje supruge Keiko.
Imamo malu TV stanicu u Njujorku.
Brent je hteo da nauči da koristi kameru kako bi mogao
da radi ono zbog čega mu danas odajemo počast.
Zajedno smo bili u Iraku i Avganistanu.
Brent je stalno odlazio u zone sukoba i rizikovao je život
kako bi nam pokazao kakav je rat zapravo.
Ovaj krater je ostao od američke bombe.
Helikopteri su leteli tamo.
Piloti su morali videti žene i decu.
Pucali su na žene i decu.
Pokazuje nam kako su ranjene žene pokušavale da se sklone.
Ostavile su krvavi trag.
Deca su umrla pored njih.
Zamislite ženu i decu
kako beže ne bi li se spasli
dok im pucaju u glavu.
Ovde nema terorista! Ovde su samo civili.
Ovo je bila moja kuća.
Ubili su mi decu.
Ostalo mi je samo jedno dete.
Samo on.
Šta ću sad?!
Možete li mi reći šta se desilo ovom detetu?
Koalicione snage bombardovale su područje
u kojem je bio ovaj dečak,
pa mu je amputirana šaka.
Recite mu da želimo brz oporavak i da što pre ode odavde.
Američke bombe su mi ubile porodicu.
Jednom članu je glava raznesena,
a mom sinu su amputirali penis.
Goloruk...
naoružan samo foto-aparatom na najopasnijim mestima na svetu,
rizikovao je svoj život, iznova i iznova, za nas, za Ameriku.
Kako ste?
Zovem se Derek Braun.
Ništa nisam napisao.
Rekao sam Krejgu da ću govoriti iz srca.
Dolazim sa zapadne strane Čikaga, iz opasnog kraja.
Prvo sam upoznao Krejga, a on me je upoznao sa svojim bratom Brentom.
Sećam se kao da je bilo juče kada sam ga prvi put video.
Sićušan čovek, Kada je ušao u sobu,
bio je sitan kao golub, ali imao je prisustvo ljudske gromade.
Protekle decenije, više je ljudi ubijeno vatrenim oružjem u Čikagu,
nego američkih vojnika u Iraku i Avganistanu.
U većini pucnjava učestvovali su tinejdžeri.
ČIKAGO 2017.
Koliko ima leševa, znaš li?
Tu je samo jedan leš, koji je ubačen u kantu za smeće.
Džamarion je iz bloka u kojem je upucano petoro ljudi.
U jednom bloku?
U jednom bloku i to samo u protekla dva meseca.
Klinci koje sam pokupio mrzeli bi druge kad porastu
da ne odlazim u razne delove grada kako bi ih spojio.
Jedan, dva, tri.
Kada uperim prstom u tebe, hoću da mi glasno i jasno kažeš kako se zoveš.
Zovem se Demarus Džonson.
- Zovem se Dejvid Džonson. - Zovem se Darion Karter.
Zovem se Derek Karter.
Želim da glasno govorite, jer želim da vas čuju.
Svako od vas je osoba. Svako od vas je bitan.
Možda ćete jednog dana govoriti u ime celog sveta.
Mesto odakle potičem...
uvek sam smatrao, kao i svi članovi moje zajednice,
da je zaboravljeno od svih.
Ali kad sam upoznao ovakve ljudine, velike božje ljude...
ugledali smo svetlost.
Hvala ti još jednom, Brente.
Upoznao sam Brenta i Krejga
pre 19 godina u Klarksvilu u Arkanzasu,
dok se moja jedinica pripremala
za jednogodišnju misiju u Bagdadu, u Iraku.
Brent je bio krajnje nesebičan.
Njegov život i rad ostavili su dubok trag i uticali su na milione.
Oni nisu bili samo novinari koji nas prate, već su bili jedni od nas.
Idemo na sever u Irak.
Budite učtivi, profesionalni i spremni da ubijete.
IRAK 2005.
Obratite pažnju. Približava nam se vozilo koje blica.
To je iračka policija.
- Prati ih, Džounse. - Držite se pozadi.
Uspori i priguši svetla.
Dođavola! Kontakt desno! Kontakt desno!
Sranje!
- RPG! - To je bio RPG.
- Produži dalje! Ne staj! - Ponovo napuni!
Ponovi napuni. Džounse, pazi iza sebe!
Pokrivajte me. Izlazim!
Napuni!
Još jedan IED! Moramo da se sklonimo odavde!
Priprema. Nišani. Pali!
Ovo mi je jedno od najtežih zaduženja,
koje sam ikada morao da obavim, ali neizbežno je.
Pamtićemo Lajla po onome što je bio i onome zbog čega je umro.
Umro je štiteći nas. Hvala ti, Lajle.
RAJMER
Iskreno mislim kada ovo kažem.
Brent je uradio više za čovečanstvo za ovih 50 godina na Zemlji,
nego što bismo mi ikada postigli za 50 života.
Počivaj u miru i neka mir bude s nama.
U SEĆANJE NA BRENTA RENOA I BROJNE NOVINARE
KOJI SU DALI SVOJE ŽIVOTE U POTRAZI ZA MIROM I ISTINOM.
NAZOVITE RAT PRAVIM IMENOM
Vojnici targetiraju novinare
kao što je Brent Reno.
Slava herojima
koji su dali svoje živote.
OD BRENTOVE SMRTI VIŠE OD 100 NOVINARA
STRADALO JE SVAKE GODINE.
NOVINARSTVO JE POSTALO JEDNO OD NAJOPASNIJIH PROFESIJA NA SVETU.
Prevod titlova: Ivan Papić